  Виталий Пронин Туэ ӝыны ар куспын шаерамы одӥг адями но кызамакен (корь), гордакен (краснуха), сӧнэн (полиомиелит) но дифтериен ӧз черла.Удмуртиысь Роспотребнадзоръя управленилэн пресс-службаез ивортэмъя, кызамаклы пумит 8 сюрслэсь уно адями прививка пуктӥз, эшшо сомындаез ик - паласькись гепатитлы пумит. Инвожо толэзе республикае вуиз сӧн висёнэз алонъя 27 сюрс вакцина, сое пуктозы 2 аресысен 14 аресозь пиналъёслы.Кылем арлэн та вакытэныз ӵошатыса, Удмуртиын 40 процентлы кулэсмиз энтеровирус инфекциен висисьёслэн лыдзы, 43 процентлы ичиёмизы чачаен (оспа), 11 процентлы - туберкулёзэн, 8 процентлы - скарлатинаен, 19 процентлы - лыдонэн, 10 процентлы - ӵужектонэн висисьёс. Со дыре ик туэ 21 пинал черлаз сулоен (коклюш). Кылем арлэн та вакытэныз ӵошатыса, со 62 процентлы тросгес. Висисьёс пӧлын  трос пичи нылпиос, анай-атайёссы малы ке пиналъёссылы прививка пуктыны пумит луиллям. Ты висёнъёсты басьтоно ке, туэ 9 нылпи туберкулёзэн черлаз, 2015-тӥ арен ӵошатыса, со 12 процентлы ичигес. Бадӟымъёс пӧлын туэ та висёнэз тодӥз 390 адями.Галина Семёнова  